CELEX: C2004/262/107
Language: el
Date: 2004-10-23 00:00:00
Title: Υπόθεση T-355/04: Προσφυγή της CO-FRUTTA Soc. coop. a r.l. κατά της Επιτροπής των Ευρωπαϊκών Κoινoτήτων, πoυ ασκήθηκε στις 27 Αυγούστου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/58
            
         Προσφυγή της CO-FRUTTA Soc. coop. a r.l. κατά της Επιτροπής των Ευρωπαϊκών Κoινoτήτων, πoυ ασκήθηκε στις 27 Αυγούστου 2004
   (Υπόθεση T-355/04)
   (2004/C 262/107)
   Γλώσσα διαδικασίας: η ιταλική
   Η CO-FRUTTA Soc. coop. a r.l., εκπρoσωπoύμενη από τους δικηγόρους Wilma Viscardini και Gabriele Donà, άσκησε στις 27 Αυγούστου 2004 ενώπιoν τoυ Πρωτoδικείoυ των Ευρωπαϊκών Κoινoτήτων προσφυγή κατά της Επιτροπής των Ευρωπαϊκών Κoινoτήτων.
   Η προσφεύγουσα ζητεί από τo Πρωτoδικείo:
   
               —
            
            
               να ακυρώσει, δυνάμει του άρθρου 230 της συνθήκης ΕΚ, την απόφαση της Επιτροπής των Ευρωπαϊκών Κοινοτήτων που περιλαμβάνεται στο έγγραφο του Γενικού Διευθυντή της Γενικής Διευθύνσεως «Γεωργία», της 28ης Απριλίου 2004 (AGRI/11451/28.4.2004) —με την οποία απορρίφθηκε η αρχική αίτηση της Co-Frutta για χορήγηση προσβάσεως σε έγγραφα που περιλαμβάνουν τα στοιχεία, για τα έτη 1998, 1999 και 2000, που αφορούν τους εμπορικούς φορείς που είναι καταχωρισμένοι στην Κοινότητα για την εισαγωγή μπανάνας (ΚΟΑ μπανάνας)—, καθώς και τη σιωπηρή απόφαση περί απορρίψεως της επαναληπτικής αιτήσεως που υπέβαλε η Co-Frutta με έγγραφο της 3ης Μαΐου 2004,
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Προς στήριξη των αιτημάτων της, η προσφεύγουσα υποστηρίζει ότι η απόρριψη της αιτήσεώς της για χορήγηση προσβάσεως στα έγγραφα είναι παράνομη, καθόσον στηρίζεται σε εσφαλμένη εφαρμογή, εκ μέρους της Επιτροπής, των διαδικαστικών και ουσιαστικών κανόνων που διέπουν το ζήτημα. Ειδικότερα, η προσφεύγουσα υποστηρίζει ότι:
   
               —
            
            
               η Επιτροπή παρέβη τους κανόνες διαδικασίας που επιβάλλουν ο κανονισμός (ΕΚ) αριθ. 1049/2001 (1) και η απόφαση 2001/937 (2) και δεν χορήγησε την πρόσβαση, επικαλούμενη καθυστερημένη εναντίωση ορισμένων κρατών μελών,
            
         
               —
            
            
               η απόφαση είναι προδήλως αντιφατική, καθόσον η Επιτροπή ισχυρίζεται ότι η καθυστέρηση οφείλεται στην ανάγκη διαβουλεύσεως με τα κράτη μέλη. Εντούτοις, η Επιτροπή δηλώνει ότι, ανεξαρτήτως της εναντιώσεως των κρατών αυτών, θα είχε, εν πάση περιπτώσει, αρνηθεί ρητώς τη χορήγηση προσβάσεως: κατά συνέπεια, η Επιτροπή παρέβη, ομοίως, τις διατάξεις που της επέβαλλαν την υποχρέωση να αποφασίσει κατά τρόπο ανεξάρτητο, εφόσον είχε ήδη βεβαιωθεί για την τελική της απόφαση,
            
         
               —
            
            
               η Επιτροπή επικαλέστηκε τη συνδρομή των όρων εφαρμογής μιας εκ των εξαιρέσεων που προβλέπει ο κανονισμός (ΕΚ) αριθ. 1049/2001 για τη μη χορήγηση προσβάσεως, χωρίς να παράσχει συναφώς καμία αιτιολογία, ενώ, εν πάση περιπτώσει, η προσφεύγουσα επισημαίνει ότι δεν πληρούνται οι προϋποθέσεις εφαρμογής της εν λόγω εξαιρέσεως [«προστασία των εμπορικών συμφερόντων» του άρθρου 4, παράγραφος 2, του κανονισμού (ΕΚ) αριθ. 1049/2001], καθόσον στον τομέα της ΚΟΑ της μπανάνας δεν είναι δυνατή η επίκληση εμπορικών απορρήτων που να χρήζουν προστασίας κατά τους υποδεικνυόμενους από την Επιτροπή όρους,
            
         
               —
            
            
               Η Επιτροπή δεν απάντησε ειδικώς ως προς μια σειρά εγγράφων που μνημονεύονταν στην αίτηση της προσφεύγουσας για χορήγηση προσβάσεως, παραβιάζοντας με τον τρόπο αυτόν την αρχή της χρηστής διοικήσεως,
            
         
               —
            
            
               η Επιτροπή δεν χορήγησε μερική πρόσβαση, ήτοι ως προς τα έγγραφα των κρατών μελών που δεν είχαν διατυπώσει αντιρρήσεις για τη δημοσιοποίηση.
            
         
      (1)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).
   
      (2)  Απόφαση 2001/937/ΕΚ,ΕΚΑΧ,Ευρατόμ της Επιτροπής, της 5ης Δεκεμβρίου 2001, για την τροποποίηση του εσωτερικού κανονισμού (ΕΕ L 345 της 29.12.2001, σ. 94).